ලක්සල හිටපු සභාපතිට හා කළමනාකාර අධ්යක්ෂට ඇප
ලක්සල හිටපු සභාපති අනිල් කොස්වත්ත හා ලක්සල හිටපු කළමනාකාර අධ්යක්ෂිකා ලක්ෂ්මි විනෝන් එදිරිවීර පෙරේරා යන දෙදෙනාට අධිචෝදනා භාරදී රුපියල් 15000 බැගින් වූ මුදල් හා රුපියල් ලක්ෂ 20 බැගින් වූ ශරීර ඇප හතරක් මත මුදාහැරීමට කොළඹ මහාධිකරණ විනිසුරු නවරත්න මාරසිංහ මහතා ඊයේ 03දා නියෝග කළේය ඇප ලබාගැනීමෙන් අනතුරුව සෑම මසකම අවසන් ඉරිදා දිනවල අල්ලස් හෝ දූෂණ විමර්ශන කොමිෂන් සභාව හමුවේ පෙනී සිටින ලෙසට ද විත්තිකරුවන්ට ඇප කොන්දේසියක් පැනවූ විනිසුරුවරයා නඩු විභාගය අවසන් වනතුරු විදේශගතවීම වළක්වමින් නියෝගයක් ද පැනවීය එම නියෝගය වහාම ආගමන විගමන පාලකවරයා වෙත යැවීමටත් විත්තිකරුවන්ගේ විදේශ ගමන් බලපත්ර අධිකරණයට භාරදීමටත් විනිසුරුවරයා නියෝග කළේය විත්තිකරුවන්ගේ ඇඟිලි සලකුණු වාර්තා ලබාගෙන පෙර වැරදි වාර්තා කැඳවන ලෙසට ද නියෝග කළ විනිසුරු නවරත්න මාරසිංහ මහතා එම නඩුවේ පූර්ව නඩු විභාග සම්මන්ත්රණය පැවැත්වීම සඳහා ලබන අගෝස්තු 29 වැනිදා යළි නඩුව කැඳවීමට ද නියෝග කළේය 20110427 හා 20120414 වැනිදා කාලය අතරතුරදී ලක්සල තෑගි භාණ්ඩ සහ සැමරුම් භාණ්ඩ අලෙවි කිරීම සඳහා කොළඹ කෞතුකාගාර පරිශ්රයේ කුලී පදනම මත ලබාගත් ගොඩනැඟිල්ලක් අලුත්වැඩියා කිරීම ලක්සල අධ්යක්ෂ මණ්ඩලයේ නිසි අනුමැතියකින් තොරව පෞද්ගලික සමාගමකට පවරාදීමෙන් රජයට රුපියල් ලක්ෂ 2200ක අලාභයක් සිදුකිරීම ඇතුළු අධිචෝදනා හතක් යටතේ අල්ලස් හෝ දූෂණ විමර්ශන කොමිෂන් සභාව විසින් එම නඩුව පවරා තිබිණි අල්ලස් හෝ දූෂණ විමර්ශන කොමිෂන් සභාවේ සහකාර අධ්යක්ෂ අමා විජේසිංහ මහත්මිය සමග නියෝජ්ය අධ්යක්ෂ ජනරාල් රුවනි වික්රමසිංහ මහත්මිය පැමිණිල්ල මෙහෙය වූ අතර ජනාධිපති නීතිඥ අනිල් සිල්වා මහතා පළමු වන විත්තිකරු වෙනුවෙනුත් දෙවන විත්තිකාරිය වෙනුවෙන් නීතිඥ මල්දිනි හේරත් මෙනවිය නීතිඥ ෂෙනාල් විජේසිංහ හා නීතිඥ චතුර කාරියවසම් යන නීතිඥ මණ්ඩලය සමග ජ්යෙෂ්ඨ නීතිඥ චමින්ද අතුකෝරළ මහතාත් පෙනී සිටියහ ඒ ජේ ඒ අබේනායක